|  |
| --- |
| įsakymas |
| dėl PASVALIO RAJONO SAVIVALDYBĖS dalies teritorijos (Adampolio, gaidynės, girniūnų, KALNIŠKIO, kiemelių, ličiūnų, peteliškių, ragujų, stačiūnų, steponiškio ir šikšneliškių kaimų pagal parengtą schemą) atsinaujinančių išteklių energetikos – VĖJO ENERGETIKOS INŽINERINĖS INFRASTRUKTŪROS PLĖTROS SPECIALIOJO PLANO RENGIMO IR PLANAVIMODARBŲ PROGRAMOS PATVIRTINIMO |
| 2022 m. gegužės d. Nr. DV-Pasvalys |

|  |
| --- |
|  |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo 6 straipsnio 2 ir 3 dalimis, 20 straipsnio 4 dalimi, 21 straipsnio 2 dalies 2 punktu, 30 straipsnio 2 ir 4 dalimis, 34 straipsnio 2 dalimi, įgyvendindamas Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatus, patvirtintus Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“ (Lietuvos Respublikos Vyriausybės 2022 m. kovo 9 d. nutarimo Nr. 214 redakcija), vykdydamas Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių, patvirtintų Lietuvos Respublikos energetikos ministro ir Lietuvos Respublikos aplinkos ministro 2011 m. sausio 24 d. įsakymu Nr. 1-10/D1-61 „Dėl Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių patvirtinimo“ (Lietuvos Respublikos energetikos ministro ir Lietuvos Respublikos aplinkos ministro 2014 m. liepos 11 d. įsakymo Nr. 1-187/D1-599 redakcija) (su visais aktualiais pakeitimais), 10.2, 11, 16.2, 20, 21 ir 22 punktus, įgyvendindamas Pasvalio rajono savivaldybės tarybos 2022 m. balandžio 27 d. sprendimą Nr. T1-98 „Dėl Pasvalio rajono savivaldybės dalies teritorijos (Adampolio, Gaidynės, Girniūnų, Kalniškio, Kiemelių, Ličiūnų, Peteliškių, Ragujų, Stačiūnų, Steponiškio ir Šikšneliškių kaimų pagal parengtą schemą) atsinaujinančių išteklių energetikos – vėjo energetikos inžinerinės infrastruktūros plėtros specialiojo plano rengimo“:

1. Nustatau, kad:
	1. pradedamas rengti Pasvalio rajono savivaldybės dalies teritorijos (Adampolio, Gaidynės, Girniūnų, Kalniškio, Kiemelių, Ličiūnų, Peteliškių, Ragujų, Stačiūnų, Steponiškio ir Šikšneliškių kaimų pagal parengtą schemą) atsinaujinančių išteklių energetikos – vėjo energetikos inžinerinės infrastruktūros plėtros specialusis planas;
	2. planavimo tikslai – suformuoti ilgalaikes savivaldybės vėjo elektrinių plėtros kryptis, siekiant užtikrinti saugų ir patikimą gaunamos elektros tiekimą mažiausiomis sąnaudomis bei neviršijant leidžiamo neigiamo poveikio aplinkai; parengti infrastruktūros specialųjį planą, skirtą vėjo elektrinių parko bei inžinerinių komunikacijų statybai; numatyti galimą vėjo elektrinių įtaką gamtinei ir gyvenamajai aplinkai bei kompensacines priemones jai sumažinti; numatyti priemones, užtikrinančias gamtos išteklių racionalų naudojimą, kraštovaizdžio tvarkymą, ekologinę pusiausvyrą, gamtinio karkaso formavimą, gamtos ir kultūros paveldo objektų išsaugojimą;
	3. specialiojo plano rengimą finansuoja planavimo iniciatorius – uždaroji akcinė bendrovė „Investicijos nata“;
	4. šis įsakymas skelbiamas Teisės aktų registre, Pasvalio rajono savivaldybės interneto tinklalapyje [www.pasvalys.lt](http://www.pasvalys.lt), Pasvalio rajono savivaldybės administracijos seniūnijų, kurių teritorijose planuojama statyti vėjo elektrines, skelbimų lentose, Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.
2. Tvirtinu Pasvalio rajono savivaldybės dalies teritorijos (Adampolio, Gaidynės, Girniūnų, Kalniškio, Kiemelių, Ličiūnų, Peteliškių, Ragujų, Stačiūnų, Steponiškio ir Šikšneliškių kaimų pagal parengtą schemą) atsinaujinančių išteklių energetikos – vėjo energetikos inžinerinės infrastruktūros plėtros specialiojo plano rengimo ir planavimo darbų programą (pridedama).

3. Pavedu Pasvalio rajono savivaldybės administracijos Vietinio ūkio ir plėtros skyriaus vyriausiajam specialistui (Savivaldybės vyriausiajam architektui) įsakymo vykdymo kontrolę.

Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius

Parengė

Vietinio ūkio ir plėtros skyriaus teritorijų planavimo specialistas

Kęstutis Klivečka

Suderinta DVS Nr. RIS-356/D-338

|  | PATVIRTINTAPasvalio rajono savivaldybėsadministracijos direktoriaus 2022 m. gegužės d. įsakymu Nr. DV- |
| --- | --- |

PASVALIO RAJONO SAVIVALDYBĖS dalies teritorijos (Adampolio, gaidynės, girniūnų, KALNIŠKIO, kiemelių, ličiūnų, peteliškių, ragujų, stačiūnų, steponiškio ir šikšneliškių kaimų pagal parengtą schemą) atsinaujinančių išteklių energetikos – VĖJO ENERGETIKOS INŽINERINĖS INFRASTRUKTŪROS PLĖTROS SPECIALIOJO PLANO RENGIMO IR PLANAVIMO DARBŲ PROGRAMA

1. Specialiojo plano rengimo pagrindas: Pasvalio rajono savivaldybės tarybos 2022 m. balandžio 27 d. sprendimas Nr. T1-98 „Dėl Pasvalio rajono savivaldybės dalies teritorijos (Adampolio, Gaidynės, Girniūnų, Kalniškio, Kiemelių, Ličiūnų, Peteliškių, Ragujų, Stačiūnų, Steponiškio ir Šikšneliškių kaimų pagal parengtą schemą) atsinaujinančių išteklių energetikos – vėjo energetikos inžinerinės infrastruktūros plėtros specialiojo plano rengimo“.
2. Planavimo iniciatorius: uždaroji akcinė bendrovė „Investicijos nata“.
3. Planavimo organizatorius: Pasvalio rajono savivaldybės administracijos direktorius, Vytauto Didžiojo a. 1, Pasvalys, tel. 8 451 54 101, el. p. rastine@pasvalys.lt. Pasvalio rajono savivaldybės interneto svetainės adresas [www.pasvalys.lt](http://www.pasvalys.lt).
4. Planuojama teritorija – Pasvalio rajono savivaldybės Pasvalio apylinkių ir Krinčino seniūnijose (Adampolio, Gaidynės, Girniūnų, Kalniškio, Kiemelių, Ličiūnų, Peteliškių, Ragujų, Stačiūnų, Steponiškio ir Šikšneliškių kaimų pagal parengtą schemą).
5. Planavimo tikslai ir uždaviniai: suformuoti ilgalaikes savivaldybės vėjo elektrinių plėtros kryptis, siekiant užtikrinti saugų ir patikimą gaunamos elektros tiekimą mažiausiomis sąnaudomis bei neviršijant leidžiamo neigiamo poveikio aplinkai; parengti infrastruktūros specialųjį planą, skirtą vėjo elektrinių parko bei inžinerinių komunikacijų statybai; numatyti galimą vėjo elektrinių įtaką gamtinei ir gyvenamajai aplinkai bei kompensacines priemones jai sumažinti; numatyti priemones, užtikrinančias gamtos išteklių racionalų naudojimą, kraštovaizdžio tvarkymą, ekologinę pusiausvyrą, gamtinio karkaso formavimą, gamtos ir kultūros paveldo objektų išsaugojimą.
6. Papildomi planavimo uždaviniai – nurodyti specialiąsias žemės naudojimo sąlygas.
7. Papildomi reglamentai: statinių statybos zona, riba bei įvažiavimai (išvažiavimai) į suformuotus sklypus.
8. Tyrimai ir galimybių studijos – neatliekami.
9. Plano rengimo terminas – 5 metai nuo šios planavimo darbų programos patvirtinimo datos.
10. Planavimo dokumento rengimo etapai: parengiamasis, rengimo ir baigiamasis. Visos teritorijų planavimo proceso (parengiamojo, rengimo ir baigiamojo etapų) procedūros privalomai vykdomos per TPDRIS (teritorijų planavimo dokumentų rengimo informacinę sistemą).
11. Koncepcijos rengimas – specialiojo plano koncepcija nerengiama.
12. Strateginis poveikio aplinkai vertinimas (toliau – SPAV) atliekamas Vyriausybės nustatyta tvarka.
13. Atviras konkursas geriausiai urbanistinei idėjai atrinkti – nereikalingas.
14. Sprendinių profesinis vertinimas – nereikalingas.
15. Viešumo užtikrinimas: parengiamajame etape planavimo organizatorius Lietuvos Respublikos Vyriausybės nustatyta tvarka viešai paskelbia priimtą sprendimą dėl specialiojo plano rengimo pradžios, planavimo tikslų ir planavimo darbų programą. Specialiojo plano viešinimo procedūros atliekamos supaprastinta tvarka.
16. Plano sprendiniai negali prieštarauti aukštesnio lygmens teritorijų planavimo dokumentų sprendiniams, įstatymams ir kitiems teisės aktams.
17. Kiti reikalavimai:
18. Planas rengiamas vadovaujantis Lietuvos Respublikos aplinkos ministro 2013 m. gruodžio 31 d. įsakymu Nr. D1-1009 „Dėl Teritorijų planavimo erdvinių duomenų specifikacijos patvirtinimo“ (su visais aktualiais pakeitimais) ir Lietuvos Respublikos teritorijų planavimo dokumentų registro nuostatais, patvirtintais Lietuvos Respublikos Vyriausybės 1996 m. birželio 19 d. nutarimu Nr. 721 „Dėl Lietuvos Respublikos teritorijų planavimo dokumentų registro nuostatų ir Lietuvos Respublikos teritorijų planavimo duomenų banko nuostatų patvirtinimo“ (Lietuvos Respublikos Vyriausybės 2010 m. liepos 21 d. nutarimo Nr. 1123 redakcija) (su visais aktualiais pakeitimais).
19. Trūkstamus planavimui pradinius duomenis organizatorius paveda surinkti planavimo iniciatoriui / plano rengėjui.
20. Plano rengėjas atlieka teritorijų planavimo dokumento rengimo viešumą užtikrinančias procedūras, vadovaudamasis Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatais, patvirtintais Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“ (Lietuvos Respublikos Vyriausybės 2022 m. kovo 9 d. nutarimo Nr. 214 redakcija).
21. Specialusis planas viešinimas teisės aktų nustatyta tvarka.
22. Pasvalio rajono savivaldybės administracijai privaloma pateikti vieną spausdintą ir vieną skaitmeninį (CD laikmenoje, tekstą „Word“ formatu, tekstą ir brėžinius \*.pdf formatu bei brėžinius \*.shp File (ArcView), \*DWG vektorinių duomenų formatu) techninės dokumentacijos egzempliorių.

**Pasiūlymų teikimo tvarka:** pasiūlymus ir pageidavimus dėl planavimo dokumento rengimo visuomenė gali teikti Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinės sistemoje (TPDRIS), raštu planavimo organizatoriui ir / ar plano rengėjui per visą specialiojo plano rengimo laikotarpį.

\_\_\_\_\_\_\_\_\_\_\_\_\_\_\_\_\_\_\_\_\_\_